Centro Superior Bibliográfico de Galicia

O Centro Superior Bibliográfico de Galicia (CSBG) foi un organismo creado pola lei 14/1989,Lei 14/1989 , do 11 de outubro, de bibliotecas. Parlamento de Galicia. do 11 de outubro, de bibliotecas, e que en 2011 foi incorporado á Biblioteca de Galicia.

As súas funcións eran a de ser a cabeceira do Sistema Bibliotecario de Galicia, así como a de conservar e difundir o patrimonio bibliográfico do país.

 Antecedentes 
A lei 16/1885 de patrimonio histórico español ordena a creación do Catálogo colectivo de patrimonio bibliográfico español por parte da Administración do estado en colaboración coas Comunidades autónomas. Dado que o Estatuto de Autonomía de Galicia de 1981 sinala que os poderes públicos deben conservar e acrecentar o patrimonio histórico, o Catálogo colectivo do patrimonio bibliográfico de Galicia iníciase en 1986, tras asumir a creación dun centro catalogador dependente do Centro de Coordinación Bibliotecaria de Galicia creado polo decreto 313/1986.

 Evolución 
Posteriormente, coa lei 14/1989 de Bibliotecas de Galicia, nace o CSBG asumindo as responsabilidades bibliográficas do proxecto do Catálogo colectivo do patrimonio bibliográfico de Galicia, así como as funcións de Biblioteca Nacional (de Galicia).

Na data da súa fundación, e dado que non existía aínda un edificio para albergar todos os fondos do CSBG, a Xunta fixo un convenio coa Biblioteca Xeral da Universidade de Santiago de Compostela para que os conservaran en réxime de depósito e os clasificaran para cando se crease o edificio da Biblioteca de Galicia.

O CSBG naceu practicamente sen colección retrospectiva, e pensouse en facer copias dalgúns materiais, ademais de permitir a consulta e difusión dos fondos que estaban dispersos en distintos centros. Grazas ás novas tecnoloxías apareceron novas técnicas de conservación, e facilitouse a súa difusión. Porén, antes de dixitalizar algúns documentos microfilmáronse, pero aínda así tomouse a decisión de dixitalizar. Fixéronse 500.000 imaxes de prensa antiga galega, e a súa difusión, así como a das bases de datos do propio Centro ou das bibliotecas nodais fíxose a través da Autoestrada Galega da Información (Galiciana).

Respecto ao edificio, o Centro Superior ocupou un inmóbel anexo ao actual edificio do Parlamento de Galicia, que ocupaban os catalogadores que levaban a cabo o Catálogo colectivo. Os seus principais inconvenientes era que carecía de dependencias para o depósito de libros e que non permitía prestar atención directa ao público.

En 1996, días despois do pasamento do ilustre polígrafo Xosé Filgueira Valverde, o Centro Superior Bibliográfico de Galicia pasou a denominarse Centro Superior Bibliográfico de Galicia Xosé Fernando Filgueira Valverde.Decreto 357/1996 DOG. nº 190, de 27 de setembro de 1996.

Finalmente, coa creación en 2011 da Biblioteca de Galicia, o CSBG pasou a integrarse nesta institución.

 Funcións 
As funcións do Centro Superior eran as seguintes:
 Recoller, conservar e difundir o patrimonio bibliográfico de Galicia.
 Recibir un exemplar das obras producidas en Galicia, e ter preferencia nos reasentamentos ou depósitos de fondos procedentes doutras bibliotecas.
 Reunir e conservar a produción en galego e outras linguas realizada fóra de Galicia pero der especial interese para a mesma.
 Exercer, en nome da Xunta de Galicia, a xestión do depósito legal e a propiedade intelectual.
 Elaborar e difundir a información bibliográfica da produción galega, retrospectiva e actual.
 Elaborar e ser depositario do Catálogo colectivo.
 Contar cun sistema de consulta do catálogo xeral, accesíbel desde os distintos centros do sistema de bibliotecas.
 Colaboración e intercambio con outros sistemas de bibliotecas nacionais ou estranxeiros.

Polo decreto 24/1995 de centros bibliotecarios engadíronse a estas funcións:
 Ser o núcleo de información bibliográfica, de automatización, de normalización de procesos técnicos, de plans de catalogación centralizada ou compartida, e de información, asesoría e formación profesional.
 Centro de calquera actividade colectiva ou de carácter xeral da rede de bibliotecas galegas.

 Notas 

 Véxase tamén 
 Bibliografía 
 Buján Núñez, José Daniel (2000): "El Centro Superior Bibliográfico de Galicia", Boletín de la ANABAD'' 50 (3-4): 259-270. Ver texto completo en PDF en Dialnet .
 Outros artigos 
 Biblioteca de Galicia
 Cidade da Cultura de Galicia

 Ligazóns externas 
 CSBG , 
 Del Centro Superior Bibliográfico a la Biblioteca de Galicia en Biblogtecarios 
 Biblioteca de Galicia 
 Biblioteca de Galicia
 CidadedaCultura.org

Categoría:Bibliotecas de Galicia
Categoría:Xunta de Galicia